આ સાત પ્રકારમાંથી સંધ્યા તાંડવનું વર્ણન શિવ પ્રદોષ (એટલે પ્રદોષ) સ્તોત્રમાં આવ્યું છે. તે આ રીતે ત્રૈલોક્ય જનની ગૌરીને રત્નજડિત સિંહાસન પર બેસાડીને શિવજી સંઘ્યા સમયે આ નૃત્ય કરવા લાગે છે. જ્યારે શિવજી નૃત્ય માટે સિદ્ધ થાય છે, તે સમયે સરસ્વતી વીણા વગાડે છે, ઇંદ્ર વાંસળીમાંથી સ્વર છેડે છે, બ્રહ્મા તાલ આપે છે, લક્ષ્મીજી ગીત ગાય છે, શ્રી વિષ્ણુ મૃદંગ વગાડે છે અને બધા દેવદેવતા આજુબાજુ ઉભારહીને આ નૃત્ય દર્શનનો ઉત્સવ ઊજવે છે. આ નૃત્યમાં શિવજીનું સ્વરૂપ દ્વિભૂજ હોય છે અને તેમના પગ નીચે દૈત્ય કચડાઈ જતો હોવાનું દૃશ્ય હોતું નથી.